Euroopan yhteisön ja Bulgarian tasavallan välisen viinien nimitysten vastavuoroista suojaa ja valvontaa koskevan sopimuksen liitteen muuttamisesta kirjeenvaihtona tehty sopimus



Virallinen lehti nro L 121 , 01/05/2001 s. 0046 - 0047



Euroopan yhteisön ja Bulgarian tasavallan välisen viinien nimitysten vastavuoroista suojaa ja valvontaa koskevan sopimuksen liitteen muuttamisesta KIRJEENVAIHTONA TEHTY SOPIMUS A. Euroopan yhteisöjen komission kirje Brysselissä 23 päivänä huhtikuuta 2001 Arvoisa vastaanottaja, Viittaan 29 päivänä marraskuuta 1993 tehtyyn Euroopan yhteisön ja Bulgarian tasavallan välisen viinien nimitysten vastavuoroista suojaa ja valvontaa koskevaan sopimukseen, jäljempänä "sopimus", sekä Euroopan yhteisöjen komission ja Bulgarian tasavallan hallituksen välisiin neuvotteluihin sopimuksen liitteen muuttamiseksi sopimuksen 13 artiklan a alakohdan mukaisesti. Vahvistan, että neuvottelujen johdosta ja ottaen huomioon Bulgarian viini- ja alkoholijuomalain voimaantulon 1 päivänä tammikuuta 2000 Euroopan yhteisöjen komissio ja Bulgarian tasavallan hallitus ovat sopineet sopimuksen liitteen muuttamisesta seuraavasti: Lisätään kohdan B.2.3 Viinit, joilla on jokin seuraavista Balkanin eteläpuolisen viinialueen "Rozova Dolina"/ Pod-Balkanski Rayon / maantieteellisistä nimistä loppuun alaviite seuraavasti: "- Nimitystä 'Rosenthaler', sellaisena kuin se on määriteltynä viinien, alkoholijuomien sekä rypäle- ja viinituotteiden merkintöjä ja kaupallista esittelyä koskevassa asetuksessa (ministerineuvoston 6 päivänä huhtikuuta 2000 antama asetus nro 55), ja joka vastaa 'Rozova Dolinan' saksankielistä käännöstä, voidaan käyttää 31 päivänä joulukuuta 2006 päättyvän siirtymäkauden ajan kuvaamaan Bulgariasta peräisin olevia viinejä. Kyseisillä viineillä ei ole tämän sopimuksen liitteessä olevan B kohdan mukaista suojaa." Muutos tulee voimaan päivänä, jona tämä kirjeenvaihto allekirjoitetaan. Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Mitä kunnioittavimmin, Euroopan yhteisöjen komission puolesta B. Bulgarian tasavallan hallituksen kirje Brysselissä 23 päivänä huhtikuuta 2001 Arvoisa vastaanottaja, Minulla on kunnia ilmoittaa saaneeni seuraavan tänään päivätyn kirjeenne: "Viittaan 29 päivänä marraskuuta 1993 tehtyyn Euroopan yhteisön ja Bulgarian tasavallan välisen viinien nimitysten vastavuoroista suojaa ja valvontaa koskevaan sopimukseen, jäljempänä 'sopimus', sekä Euroopan yhteisöjen komission ja Bulgarian tasavallan hallituksen välisiin neuvotteluihin sopimuksen liitteen muuttamiseksi sopimuksen 13 artiklan a alakohdan mukaisesti. Vahvistan, että neuvottelujen johdosta ja ottaen huomioon Bulgarian viini- ja alkoholijuomalain voimaantulon 1 päivänä tammikuuta 2000 Euroopan yhteisöjen komissio ja Bulgarian tasavallan hallitus ovat sopineet sopimuksen liitteen muuttamisesta seuraavasti: Lisätään kohdan B.2.3 Viinit, joilla on jokin seuraavista Balkanin eteläpuolisen viinialueen 'Rozova Dolina' / Pod-Balkanski Rayon / maantieteellisistä nimistä loppuun alaviite seuraavasti: '- Nimitystä 'Rosenthaler', sellaisena kuin se on määriteltynä viinien, alkoholijuomien sekä rypäle- ja viinituotteiden merkintöjä ja kaupallista esittelyä koskevassa asetuksessa (ministerineuvoston 6 päivänä huhtikuuta 2000 antama asetus nro 55), ja joka vastaa 'Rozova Dolinan' saksankielistä käännöstä, voidaan käyttää 31 päivänä joulukuuta 2006 päättyvän siirtymäkauden ajan kuvaamaan Bulgariasta peräisin olevia viinejä. Kyseisillä viineillä ei ole tämän sopimuksen liitteessä olevan B kohdan mukaista suojaa.' Muutos tulee voimaan päivänä, jona tämä kirjeenvaihto allekirjoitetaan. Olisin kiitollinen, jos voisitte vahvistaa, että hallituksenne hyväksyy tämän kirjeen sisällön." Minulla on kunnia vahvistaa, että hallitukseni hyväksyy kirjeenne sisällön. Mitä kunnioittavimmin, Bulgarian tasavallan hallituksen puolesta